Gjett på Jazz

Gjett på Jazz (først avholdt 1966) var en årlig europeisk konkurranse der deltakerne skulle svare på spørsmål om musikkformen jazz. Den ble arrangert av Den europeiske kringkastingsunion (EBU, etablert 1950).  Finalen ble i førsten avholdt i mai, senere flyttet til høsten.  Hvert deltakerland sendte en representant til den europeiske finalen, etter harde nasjonale uttakninger som i Norge var ved NRK som også sendte direkte fra både den nasjonale og den europeiske finalen. Den norske uttakningen var i regi av NRK-programleder Johs. Bergh og dommer Thorleif Østereng, som overtok som programleder de gangene Bergh var i juryen. 

Førstepremien var vanligvis en fullt ut dekket reise til en amerikansk jazzfestival. Nummer to og tre fikk det samme for en europeisk jazzfestival. Ellers gikk det i LP-plater med jazz. Konkurransen hadde flere norske vinnere og ble sist avholdt i 1986. 

Historie
Den første norske deltaker var telegrafarbeider Arne Bryn (født 1943) fra Trondheim som i 1966 vant den norske finalen.Steinar Kristensen, Jazzen etter 1950 – Preludium med nye impulser fra Institutt for musikkvitenskap ved Universitetet i Oslo.  Konkurransen ble avholdt for andre gang i 1968 og for tredje gang i 1969 da finalen gikk i Brussel i Belgia.Gjett på jazz i radio i VG den 27. januar 1969. Norge arrangerte finalen første gang i 1970, da i Oslo. Bronsevinner i Oslo ble den italienske trubaduren Paolo Conte (født 1937).Kommer gjerne til Norge i Stemmer. I 1971 ble den norske uttakingen gjort ved at man presenterte tyve spørsmål i et radioprogram, hvorpå de tolv beste svarene gikk til to semifinaler, hvorfra de tre beste i hver semifinale gikk til finalen der vinneren fikk reise til den europeiske finalen, som dette året ble avholdt i finske Helsingfors.Hvem blir norsk jazz-gjetter i VG den 11. mars 1971. Fra Norge deltok Jan Evensmo som ble sølvvinner dette året.  I 1972 ble finalen avholdt i nederlandske Antwerpen med Helge Bjørset (født 1927) som norsk deltaker.Ifølge Gjett på jazz – direkte fra finalen i VG den 19. mai 1972, gikk finalen i Hilversum. De norske semifinalene var delt i to; en i Oslo der Knut Borge, Helge Bjørset og Arne Johnsrud gikk til finalen, og en i Trondheim der deltakerne var Bjørn Brodahl, Arne Bryn og moldenserne Lars Martin Thomassen, Stein Dyrhorn og Anton Rasmussen.Jazz: Tre går videre i VG den 11. april 1971. 

Norsk deltaker i 1973-finalen i italienske Roma var artianeren Øystein Norvoll fra Harstad.Direktesendt finale fra Roma i VG den 23. mai 1973. 1976-finalen gikk i franske Paris, der man i den norske finalen hadde blant andre trombonisten Ola Rønnow, Per Husby og Arne Bryn. I 1977 vant Øystein Norvoll den norske finalen og gikk til den europeiske som dette året ble avholdt i Bergen under Festspillene i Bergen.Kjell Bækkelund, Sverre Bergh lover godt festspill i VG den 4. desember 1976. Etter landsfinaler ved distriktskontorene i Trondheim, Tromsø og Oslo den 26. april, ble 1979-finalen sendt 11. mai fra belgiske Brussel.Sølvi Wærhaug, Finaler i radioens musikk-gjettelek i VG den 20. april 1979. Finalister i 1979 var trompetisten Ditlef Eckhoff, pianisten Per Husby, journalisten Knut Borge, gitaristen Øystein Norvoll, Øystein Rød Hanssen (født 1941) og designeren Jan Gauguin (født 1939). 1980-finalen ble avholdt i italienske Firenze.TV-programmet i VG den 23. oktober 1980. 

I 1982 vant nordmannen Knut Borge hele greia, hvilket vel gjorde at den europeiske finalen året etter ble avholdt i Store Studio i Oslo. Den norske finalen i 1983 hadde bassisten Svein Aarbostad, Øystein Norvoll, Bjørn Eikeland og Ditlef Eckhoff i studio, i tillegg til Lars Martin Thomassen og Erling Ramsvik på telefonlinje fra henholdsvis Ålesund og Bergen.Tom Berby, Jazz-gjett-finale i VG den 28. september 1983. Aarbostad gikk da videre til den europeiske finalen som han vant.Svein Aarbostad  hos Radio Swizz Jazz. I 1986 ble nordmannen Willy Holmen europeisk sølvvinner, det året svensken Bo Scherman vant, redaktør av Orkesterjournalen.Randi Hultin, Betty Carter gjester byen i Aftenposten den 13. oktober 1986. Senere vant både Jan Evensmo og Knut Borge.  Da man i 1986 flyttet finalen i sveitsiske Lugano fra vår til høst ble den norske finalen avholdt via brev i stedet for i studio.Annelise Hammer, Gjett på jazz 1986 i Aftenposten den 28. august 1986. Temaet dette året var Swingjazz.Det var i 1986 at man ifølge Johs. Bergh av tidsmessige årsaker, måtte gå over fra en norsk studiofinale til en finale der deltakerne sendte inn sine svar på brev.

Referanser

Noter

Kategori:Radioprogrammer på NRK Radio
Kategori:Musikkonkurranser
Kategori:Den europeiske kringkastingsunion
Kategori:Jazz
Kategori:Etableringer i 1966
Kategori:Opphør i 1986
Kategori:Musikkprogrammer på radio
Kategori:Spørreprogrammer på radio
Kategori:Radioprogrammer fra 1960-årene
Kategori:Radioprogrammer fra 1970-årene
Kategori:Radioprogrammer fra 1980-årene
Kategori:Norske radioprogrammer fra 1960-årene
Kategori:Norske radioprogrammer fra 1970-årene
Kategori:Norske radioprogrammer fra 1980-årene
Kategori:Norske musikkprogrammer på radio
Kategori:Norske spørreprogrammer på radio